**บันทึกรายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2565 (ครั้งที่ 2 )**

**วันที่ 23 สิงหาคม 2565**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายภิญโญ หนูมาก | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  เลขานุการสภาฯ  นายก อบต.ปันแต  เลขานุการนายกฯ | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  อรัญ ชูปาน  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  สุภาวดี คงไข่ศรี  ปรีชา ขาวสังข์  -  วีระศักดิ์ ชูมณีย์  เอกชัย รักปาน  สาโรจน์ บุญเรืองขาว  ภิญโญ หนูมาก | **ลาประชุม** |

**-2-**

**เริ่มประชุมเวลา 14.12 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม

ประธานฯ กล่าวเปิดประชุมสภาฯ ครั้งที่ 2 ของสมัยการประชุมสภา สมัยสามัญ สมัยที่ 3 ประจำปี พ.ศ. 2565 และดำเนินการประชุมต่อไปตามระเบียบวาระดังนี้

**ระเบียบวาระที่ 1** เรื่องที่ประธานจะแจ้งต่อที่ประชุม

ประธานฯ - เรื่องที่จะแจ้งให้ที่ประชุมสภาฯ ได้รับทราบในวันนี้มีหนึ่งเรื่องนะครับ

(นายถาวร ยอดกลิ่น) - ตามที่กระผมในฐานะประธานสภาองค์การบริหารส่วนตำบลปันแต ได้ลงนามในหนังสือลงวันที่ 15 สิงหาคม 2565 รายงานขอขยายเวลาการประชุมสภาองค์การบริหารส่วนตำบลปันแต สมัยสามัญ สมัยที่ 3 ประจำปี พ.ศ. 2565 มีกำหนด 15 วัน คือตั้งแต่วันที่ 21 สิงหาคม 2565 เป็นต้นไป โดยมีระเบียบวาระการประชุมเพื่อพิจารณาญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2566 วาระที่ 2 และวาระที่ 3 รวมทั้งญัตติอื่นๆ

ประธานฯ - ทางอำเภอโดยนายอำเภอควนขนุน (นายภูดิศ ชนะวรรณโณ) พิจารณา (นายถาวร ยอดกลิ่น) แล้วเห็นว่าเพื่อให้การบริหารงานกิจการสภาท้องถิ่นขององค์การบริหาร

ส่วนตำบลปันแต เป็นไปตามกฎหมาย ระเบียบที่เกี่ยวข้อง จึงอาศัยอำนาจตามความในมาตรา 53 วรรคท้าย แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 อนุญาตให้ขยายเวลาการประชุมสภาองค์การบริหารส่วนตำบลปันแต สมัยสามัญ สมัยที่ 3 ประจำปี พ.ศ. 2565 มีกำหนด 15 วัน คือตั้งแต่วันที่ 21 สิงหาคม 2565 เป็นต้นไป ทั้งนี้ในการจัดประชุมสภาฯ ให้ถือปฏิบัติให้เป็นไปตามมาตรการป้องกันการแพร่ระบาดของโรค ติดเชื้อไวรัสโคโรนา 2019 อย่างเคร่งครัด

ฯลฯ

**ระเบียบวาระที่ 2** เรื่องรับรองรายงานการประชุมฯ

* ไม่มี

**ระเบียบวาระที่ 3** กระทู้ถาม

* ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

4.1 ผลการพิจารณาแปรญัตติร่างข้อบัญญัติงบประมาณรายจ่ายประจำปี งบประมาณ พ.ศ. 2566

ประธานฯ - คณะกรรมการแปรญัตติร่างข้อบัญญัติงบประมาณรายจ่าย ประจำปี (นายถาวร ยอดกลิ่น) งบประมาณ พ.ศ. 2566 ได้รายงานผลการประชุมคณะกรรมการแปรญัตติฯ ให้กระผมในฐานะประธานสภาฯ ได้ทราบแล้ว โดยจัดส่งบันทึกข้อความมาให้เมื่อวันที่ 15 สิงหาคม 2565 ท่านสมาชิกฯ ครับ ในกำหนดระยะเวลาที่ให้สมาชิกฯ หรือคณะผู้บริหารได้ยื่นคำขอแปรญัตติ ตั้งแต่วันที่ 9 ถึง 11 สิงหาคม ที่ผ่านมา ปรากฏว่าไม่มีสมาชิกฯ ท่านใดแจ้งความประสงค์จะขอแปรญัตติแห่งร่างข้อบัญญัติงบประมาณรายจ่าย ฉบับนี้ นะครับ

**-3-**

- ในโอกาสนี้ ผมขอเรียนเชิญท่านประธานคณะกรรมการแปรญัตติ คือ ร้อยตรีวิเชียร พงค์ชนะ ได้แจ้งรายงานผลการพิจารณาให้สมาชิกฯ ได้รับทราบและพิจารณาต่อไป นะครับ

**ประธานกรรมการแปรญัตติฯ** - เรียนท่านประธานฯ ที่เคารพ ท่านนายกฯ และท่านสมาชิกสภาฯ **(ร.ต.วิเชียร พงค์ชนะ)** ที่เคารพทุกท่านครับ กระผมร้อยตรีวิเชียร พงค์ชนะ สมาชิกฯ หมู่ที่ 3

ในฐานะประธานคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2566 ซึ่งสภาฯ มีมติแต่งตั้งขึ้นจำนวน 3 คน โดยมีผมเป็นประธานกรรมการฯ ได้นัดประชุมเพื่อพิจารณาร่างข้อบัญญัติงบประมาณรายจ่ายประจำปี ฉบับนี้ เมื่อวันที่ 15 สิงหาคม 2565 เริ่มตั้งแต่เวลา 09.00 น. ทั้งนี้ก่อนการประชุมกระผมในนามของประธานกรรมการแปรญัตติได้ส่งหนังสือแจ้งเวียนไปยังท่านสมาชิกสภาฯ ท่านผู้บริหารฯ และผู้เกี่ยวข้องได้รับทราบก่อนล่วงหน้าแล้ว ตามหนังสือส่ง ลงวันที่ 11 สิงหาคม 2565

- ท่านประธานฯ และท่านสมาชิกฯ ที่เคารพครับ ขอเรียนเพื่อทราบว่าตั้งแต่วันที่ 9 ถึงวันที่ 11 สิงหาคม ตามที่สภาฯ กำหนดให้เป็นระยะเวลาในการยื่นเสนอคำขอแปรญัตติแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2566 ปรากฏว่าไม่มีท่านสมาชิกฯ ท่านใด แจ้งความประสงค์จะขอแปรญัตติ นะครับ

- ในส่วนของคณะกรรมการแปรญัตติเอง ก็ไม่มีท่านใดแปรญัตติรายการใดๆ แต่ได้พิจารณาบททวนเนื้อหาสาระแห่งร่างข้อบัญญัติฉบับนี้อย่างละเอียดรอบคอบแล้ว มีมติเป็นเอกฉันท์ครับ ว่าให้คงไว้ซึ่งร่างข้อบัญญัติฉบับร่างที่สภาฯ มีมติรับหลักการไว้แล้วทั้งหมด โดยไม่มีการแก้ไข ปรับเปลี่ยน หรือเพิ่มเติมเนื้อหาสาระในร่างข้อบัญญัติฯ แต่อย่างใด ครับ

ฯลฯ

ประธานฯ - ท่านสมาชิกฯ ครับ ท่านได้รับทราบผลการพิจารณาการแปรญัตติร่าง(นายถาวร ยอดกลิ่น) ข้อบัญญัติงบประมาณรายจ่ายประจำปีงบประมาณ พ.ศ. 2566 จากท่าน ประธานคณะกรรมการแปรญัตติแล้วนะครับ

- มีท่านใดจะพูดคุยประเด็นใดบ้าง หากเป็นประเด็นที่เกี่ยวข้อง ผมจะอนุญาตให้ตามที่เห็นสมควรนะครับ

ฯลฯ

**มติที่ประชุม** - รับทราบ

**ระเบียบวาระที่ 5** เรื่องที่เสนอใหม่

**5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ.**

**2566 (วาระที่ 2 และ 3)**

ประธานฯ - ท่านสมาชิกสภาฯ และท่านผู้บริหารฯ ได้รับทราบแล้วนะครับว่าไม่มี

(นายถาวร ยอดกลิ่น) สมาชิกฯ ท่านใดยื่นเสนอคำขอแปรญัตติแห่งร่างข้อบัญญัติงบประมาณ รายจ่ายประจำปีงบประมาณ พ.ศ. 2566 ตามระยะเวลาที่สภาฯ กำหนด คือตั้งแต่วันที่ 9 – 11 สิงหาคม

-4-

- ดังนั้น การพิจารณาในวาระที่ 2 ขั้นการแปรญัตติ คือในวาระที่กำลังประชุมอยู่ในขณะนี้ ก็จะไม่มีการอภิปรายกันในที่ประชุมอีกนะครับ แต่หากสมาชิกฯ หรือผู้เกี่ยวข้องท่านใดจะขอพูดคุยปรึกษาอะไรสักเล็กน้อย ก็คงพอได้นะครับ อย่างที่ได้รับทราบแล้วว่าทางคณะกรรมการแปรญัตติเอง ก็ไม่ได้มีการแก้ไขปรับเปลี่ยนหรือเพิ่มเติมเนื้อหาสาระของร่างข้อบัญญัติงบประมาณรายจ่ายฉบับนี้ ผมในฐานะประธานสภาฯ และทำหน้าที่เป็นประธานในที่ประชุมในระเบียบวาระนี้ ก็ต้องขอกระชับเวลาในการประชุม โดยจะขอมติจากท่านสมาชิกสภาฯ ทุกท่านที่อยู่ในที่ประชุมว่าเห็นด้วยกับความเห็นหรือมติ ของคณะกรรมการแปรญัตติ หรือไม่

- สมาชิกฯ อยู่ในที่ประชุมครบองค์ประชุมนะครับ

- คณะกรรมการแปรญัตติมีความเห็นเป็นเอกฉันท์ ว่าให้คงไว้ซึ่งร่างข้อบัญญัติงบประมาณรายจ่ายฉบับเดิมทั้งหมด นะครับ

- ผมขอมติจากท่านสมาชิกฯ นะครับ

- สมาชิกฯ ท่านใดเห็นว่าควรให้คงไว้ตามร่างเดิมแห่งร่างข้อบัญญัติฯ ทั้งหมด ตามความเห็นของคณะกรรมการแปรญัตติ โปรดยกมือครับ

- สมาชิกฯ ท่านใดไม่เห็นด้วย โปรดยกมือครับ ไม่มีผู้ไม่เห็นด้วยนะครับ

- ท่านใดงดออกเสียงครับ

ฯลฯ

**มติที่ประชุม** - **เห็นควรให้คงไว้ตามร่างข้อบัญญัติฉบับเดิม ด้วยคะแนนเสียงดังนี้**

- เห็นควรให้คงไว้ตามร่างเดิม จำนวน 11 เสียง

- ไม่เห็นด้วย 0 เสียง

- งดออกเสียง จำนวน 1 เสียง

- ไม่ออกเสียง 0 เสียง

ประธานฯ - ต่อไปเป็นการพิจารณาวาระที่ 3 ขั้นให้ความเห็นชอบนะครับ

(นายถาวร ยอดกลิ่น) ท่านสมาชิกฯ ยังอยู่ในที่ประชุมครบจำนวนองค์ประชุมนะครับ

ผมจะขอให้ท่านสมาชิกสภาฯ ทุกท่านได้ลงมติเป็นวาระที่ 3 ในชั้นการให้ความเห็นชอบร่างข้อบัญญัติงบประมาณรายจ่ายประจำปีฉบับนี้ นะครับ

- สมาชิกฯ ท่านใดเห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ พ.ศ. 2566 โปรดยกมือครับ

- สมาชิกฯ ท่านใดไม่เห็นชอบให้ใช้เป็นข้อบัญญัติ โปรดยกมือ

ครับ

- ท่านใดงดออกเสียงครับ

ฯลฯ

**มติที่ประชุม** - **เห็นชอบให้ใช้เป็นข้อบัญญัติงบประมาณรายจ่ายประจำปี**

**งบประมาณ พ.ศ. 2566 ด้วยคะแนนเสียงดังนี้**

- เห็นชอบ จำนวน 11 เสียง

- ไม่เห็นชอบ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

**-5-**

ประธานฯ - เจ้าหน้าที่ที่รับผิดชอบจะได้จัดส่งร่างข้อบัญญัติงบประมาณ(นายถาวร ยอดกลิ่น) รายจ่ายประจำปีฉบับนี้ เพื่อนายอำเภอควนขนุนพิจารณาอนุมัติ ต่อไปนะครับ

**5.2 ญัตติขออนุมัติโอนเงินงบประมาณรายจ่ายประจำปี** **งบประมาณ พ.ศ. 2565**

ประธานฯ - ในระเบียบวาระที่ 5.2 เป็นญัตติใหม่ที่ท่านนายกฯ เสนอใน (นายถาวน ยอดกลิ่น) นามของผู้บริหารฯ ได้เสนอเพื่อขออนุมัติต่อสภาองค์การบริหาร ส่วนตำบลปันแต ขอโอนงบประมาณรายจ่ายเพื่อตั้งจ่ายรายการใหม่ จำนวน 1 รายการ โดยขอโอนลดจากรายจ่ายประจำ จำนวน 1 รายการ และรายจ่ายเพื่อการลงทุนอีก 1 รายการ ขอเรียนเชิญท่านนายกฯ นำเสนอรายละเอียดการขออนุมัติโอนต่อที่ประชุมสภาฯ ครับ

นายกฯ - เรียนท่านประธานฯ และท่านสมาชิกฯ ที่เคารพครับ กระผม

(นายสาโรจน์ บุญเรืองขาว) นายสาโรจน์ บุญเรืองขาว ในฐานะผู้บริหารฯ ขอเสนอญัตติเรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2565 ต่อที่ประชุมสภาฯ โดยมีรายละเอียดดังต่อไปนี้ครับ

- ตามที่องค์การบริหารส่วนตำบลปันแต ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2565 ซึ่งมีผลบังคับใช้ตั้งแต่วันที่ 1 ตุลาคม 2564 ถึงวันที่ 30 กันยายน 2565 นั้น องค์การบริหารส่วนตำบลปันแตได้ใช้จ่ายงบประมาณตั้งแต่เริ่มต้นจนถึงปัจจุบัน ปรากฏว่ามีรายจ่ายบางรายการมีความจำเป็นต้องจ่าย แต่ไม่ได้ตั้งงบประมาณไว้ในข้อบัญญัติงบประมาณรายจ่ายประจำปี จึงจำเป็นต้องโอนงบประมาณมาตั้งจ่ายเป็นรายการใหม่ โดยโอนลดจากรายการที่คาดว่าไม่สามารถดำเนินการได้ และรายการค่าใช้จ่ายที่เหลือจ่ายแน่นอนแล้ว ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 ซึ่งกำหนดว่า การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติจากที่ประชุมสภาท้องถิ่น กระผมในฐานะผู้บริหารฯ จึงเสนอขออนุมัติต่อ สภาฯ เพื่อทำการโอนเงินงบประมาณดังรายการต่อไปนี้ ครับ

- ส่วนราชการ (กองช่าง) ขอโอนตั้งจ่ายรายการใหม่ โครงการก่อสร้างถนน คสล. สายในไร่-มาบปลวกขาม พื้นที่หมู่ที่ 6 จำนวน 1 โครงการ จาก กม. 0+050 – กม. 0+230 ขนาดกว้าง 4 เมตร หนา 0.15 เมตร ยาว 180 เมตร หรือคิดเป็นพื้นที่ไม่น้อยกว่า 720 ตารางเมตร รายละเอียดตามแบบที่ อบต.ปันแต กำหนด ใช้งบประมาณ จำนวน 496,500 บาท โดยขออนุมัติโอนลดจาก 2 รายการ คือ (1) โครงการก่อสร้างรั้วกำแพง จำนวน 365,000 บาท โอนลดทั้งหมดนะครับ ปรากฏในแผนงานอุตสาหกรรมและการโยธา และ (2) โอนลดเบี้ยยังชีพความพิการ จำนวน 131,500 บาท ปรากฏในแผนงานงบกลาง ครับ

- ท่านสมาชิกฯ ครับ สำหรับรายการงบประมาณที่ขอโอนลด รายการแรกคือ งบประมาณจากโครงการก่อสร้างรั้งกำแพงซึ่งตั้งไว้เป็นเงิน 365,000 บาท ในปีงบประมาณ พ.ศ. 2565 ทางกองคลัง โดยงานพัสดุ ได้ดำเนินการประกาศหาผู้รับจ้าง จำนวน 3 ครั้ง ปรากฏว่า ไม่มีผู้รับจ้างรายใดสนใจจะเสนอราคาทั้ง 3 ครั้ง ครับ

**-6-**

นายกฯ - โครงการก่อสร้างรั้วกำแพงดังกล่าวนี้ ทราบว่า ผู้รับจ้างเห็นว่ามี(นายสาโรจน์ บุญเรืองขาว) ข้อจำกัดทั้งสภาพพื้นที่ก่อสร้างและต้นทุนการก่อสร้าง จึงไม่มีผู้รับ จ้างรายใดยื่นเสนอราคา ประกอบกับใกล้ระยะเวลาสิ้นสุดปีงบประมาณแล้ว จึงเห็นว่าไม่น่าจะดำเนินการได้แล้ว ดังนั้นจึงขออนุมัติยกเลิกโดยโอนลดไปตั้งจ่ายในโครงการก่อสร้างถนนสายในไร่ - มาบปลวกขาม จำนวนทั้งหมดคือ 365,000 บาท

- สำหรับงบประมาณในแผนงานงบกลาง รายการเบี้ยยังชีพความพิการซึ่งเดิมตั้งไว้เป็นเงิน 3,900,000 บาท เพื่อจ่ายให้แก่ผู้พิการตลอดปีงบประมาณ พ.ศ. 2565 นั้น มีเหลือจ่ายแน่นอนครับ เนื่องจากผู้พิการหลายรายเป็นผู้สูงอายุด้วย หลายคนเสียชีวิตไปแล้ว จึงมีเงินเหลือจ่ายอยู่จำนวนหนึ่ง จึงขออนุมัติโอนลดรายการนี้ เพื่อนำไปก่อสร้างถนน คสล. สายในไร่ - มาบปลวกขาม อีกจำนวน 131,500 บาท

- รวมเป็นจำนวนเงินงบประมาณที่จะก่อสร้างถนน คสล. สายในไร่ - มาบปลวกขาม หมู่ที่ 6 เป็นเงินทั้งสิ้น 496,500 บาท

ฯลฯ

ประธานฯ - ท่านนายกฯ ผู้เสนอญัตติขออนุมัติโอนงบประมาณรายจ่าย (นายถาวร ยอดกลิ่น) ประจำปีงบประมาณ พ.ศ. 2565 จำนวน 3 รายการ ดังที่ทราบ แล้ว ได้ชี้แจง อธิบายเหตุความจำเป็นในการขออนุมัติโอนครั้งนี้ ให้ท่านสมาชิกฯ ได้พิจารณาแล้วมีชิ้นเอกสารประกอบการพิจารณาให้กับท่านสมาชิกฯ ทุกท่านแล้วด้วย

- สมาชิกฯ ท่านใด มีความประสงค์ที่จะขออภิปรายแสดงความเห็นในประเด็นการขออนุมัติโอนงบประมาณใน 3 รายการข้างต้น ขอเชิญยกมือแสดงความจำนง ขออภิปรายต่อประธานฯ ที่ประชุมนะครับ

ฯลฯ

- ครับ ท่านสมาชิกฯ คงได้ดูรายละเอียดในการขออนุมัติโอนฯ มาล่วงหน้าก่อนแล้วนะครับ จึงไม่มีท่านใดประสงค์จะอภิปราย ผมขอปิดการอภิปรายนะครับ

- ก่อนจะขอมติอนุมัติจากที่ประชุม ผมขอตรวจสอบองค์ประชุมก่อนนะครับ

- จำนวนสมาชิกฯ ในที่ประชุมยังมีอยู่ครบองค์ประชุมนะครับ ผมขอมตินะครับ

- สมาชิกฯ ท่านใดเห็นควรอนุมัติให้โอนงบประมาณรายจ่าย ตามรายการที่ท่านนายกฯ เสนอขออนุมัติ โปรดยกมือครับ

- ท่านใดไม่อนุมัติ โปรดยกมือครับ

- ท่านใดงดออกเสียงบ้างครับ

ฯลฯ

**มติที่ประชุม** - อนุมัติให้โอนงบประมาณ ดังต่อไปนี้

1. โอนตั้งจ่ายรายการใหม่
   1. โครงการก่อสร้างถนน คสล. สายในไร่-มาบปลวกขาม

หมู่ที่ 6 งบประมาณ 496,500 บาท

**-7-**

2. โอนลด

2.1 โครงการก่อสร้างรั้วกำแพง งบประมาณ 365,000 บาท

2.2 เบี้ยยังชีพความพิการ งบประมาณ 131,500 บาท

- ด้วยคะแนนเสียงดังนี้

- อนุมัติ จำนวน 11 เสียง

- ไม่อนุมัติ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

**5.3 ญัตติขอความเห็นชอบ ร่างแผนพัฒนาท้องถิ่น (พ.ศ. 2566-2570)**

**เพิ่มเติม ครั้งที่ 1/2565**

ประธานฯ - เจ้าหน้าที่ที่รับผิดชอบด้านการจัดทำแผนพัฒนาท้องถิ่น

(นายถาวร ยอดกลิ่น) ได้รวบรวมความต้องการในการพัฒนา ความต้องการในการ ดำเนินการเพื่อแก้ไขปัญหาต่างๆ ในพื้นที่ โดยเฉพาะด้านการปรับปรุง บุกเบิก ถนน มีการรวบรวมไว้หลายโครงการตามเอกสารที่แนบไปพร้อมหนังสือนัดประชุมแล้ว แต่ท่านสมาชิกฯ ครับ มีเอกสารเกี่ยวกับการจัดทำแผนเพิ่มเติมอีก 1 โครงการ ของหมู่ที่ 13 วางอยู่บนโต๊ะหน้าที่นั่งของท่านสมาชิกฯ นะครับ ช่วยดูด้วยนะครับ

- ญัตตินี้เป็นญัตติเพื่อขอความเห็นชอบร่างแผนพัฒนาท้องถิ่น ฉบับเพิ่มเติม ฉบับที่ 1/2565 ขอเรียนเชิญท่านนายกฯ เสนอเพื่อขอความเห็นชอบจากที่ประชุมต่อไปครับ

นายกฯ - เรียนท่านประธานฯ และท่านสมาชิกฯ ที่เคารพครับ ตามที่(นายสาโรจน์ บุญเรืองขาว) องค์การบริหารส่วนตำบลปันแต ได้ประกาศใช้แผนพัฒนาท้องถิ่น

(พ.ศ. 2566 – 2570) เมื่อวันที่ 17 มกราคม 2565 เพื่อใช้เป็นแนวทางพัฒนาและเป็นกรอบการจัดทำงบประมาณรายจ่ายประจำปี งบประมาณรายจ่ายเพิ่มเติม และการใช้เงินทุนสำรองเงินสะสม รวมทั้งเงินสะสมแล้วนั้น องค์การบริหารส่วนตำบลปันแต มีความจำเป็นต้องดำเนินการเพิ่มเติมแผนพัฒนาท้องถิ่น (พ.ศ. 2566 – 2570) เนื่องจากโครงการและกิจกรรมที่บรรจุอยู่ในแผนพัฒนาท้องถิ่น ยังไม่ครอบคลุมกับสถานการณ์ปัจจุบันในการแก้ไขปัญหาความเดือดร้อน หรือสนองความต้องการของประชาชน โดยเฉพาะด้านการบริการสาธารณะ จึงจำเป็นต้องเพิ่มเติมโครงการ/กิจกรรม ให้บรรจุไว้ในแผนพัฒนาท้องถิ่น (พ.ศ. 2566 – 2570) เป็นครั้งที่ 1/2565 เพื่อใช้เป็นกรอบแนวทางในการพัฒนาต่อไป

- โครงการและกิจกรรมที่ขอเพิ่มเติมเพื่อบรรจุไว้ในแผนพัฒนาท้องถิ่นครั้งนี้มีทั้งหมด 16 โครงการ ครับ ประกอบด้วยยุทธศาสตร์การพัฒนาโครงสร้างพื้นฐานและระบบ โลจิสติกส์ แผนงานอุตสาหกรรมและการโยธา จำนวน 13 โครงการ ยุทธศาสตร์การพัฒนาและเสริมสร้างศักยภาพทรัพยากรมนุษย์ แผนงานการศึกษา จำนวน 2 โครงการ และยุทธศาสตร์การพัฒนาประสิทธิภาพการบริหารจัดการองค์กรปกครองส่วนท้องถิ่น จำนวน 1 โครงการ ครับ

**-8-**

- การบุกเบิก การปรับปรุง การก่อสร้าง เส้นทางสัญจรในพื้นที่มีปรากฎอยู่ในแผนพัฒนาท้องถิ่น (พ.ศ. 2566 – 2570) ครอบคลุมพื้นที่แล้วเกือบทั้งหมด แต่ปรากฏยังมีความจำเป็นต้องเพิ่มเติมโครงการหรือกิจกรรมอีกจำนวนหนึ่ง เนื่องจากบางพื้นที่เพิ่งจะมีความพร้อมในด้านเอกสารและข้อตกลงที่จำเป็นบางประการ ดังนั้นเพื่อให้การบริการสาธารณะเข้าถึงครอบคลุมพื้นที่ทั้งหมด จึงได้เสนอขอความเห็นชอบร่างแผนเพิ่มเติมฉบับนี้ ครับ

- ท่านสมาชิกฯ ครับ นอกจากขอความเห็นขอบเพื่อบรรจุ 16 โครงการ ลงในแผนพัฒนาท้องถิ่นตามเอกสารชุดแรกแล้ว วันนี้ยังมีเพิ่มเติมด้วยความจำเป็นอีก 1 โครงการ คือโครงการแหล่งท่องเที่ยวเชิงอนุรักษ์ภูเขากลาง หมู่ที่ 13 จำนวน 1 โครงการ โดยคาดหวังจะขอใช้งบประมาณจากการท่องเที่ยวจังหวัดพัทลุง นะครับ งบประมาณ 100 กว่าล้านบาท

ฯลฯ

ประธานฯ - ท่านนายกฯ แจ้งว่ามีโครงการหรือกิจกรรม อีกจำนวนหนึ่งที่

(นายถาวร ยอดกลิ่น) จำเป็นต้องขอความเห็นชอบจากสมาชิกสภาฯ เพื่อบรรจุเข้าไว้

ในแผนพัฒนาท้องถิ่น (พ.ศ. 2566-2570)

- การขอความเห็นชอบเพิ่มเติมแผนพัฒนาท้องถิ่นครั้งนี้เป็นไปตามระเบียบฯ และหนังสือสั่งการที่เกี่ยวข้อง ถูกต้องแล้ว มีสมาชิกฯ ท่านใดมีข้อทักท้วง หรือข้อเสนอแนะเกี่ยวกับเรื่องนี้บ้างไหมครับ

สมาชิกฯ - เรียนท่านประธานฯ ที่เคารพค่ะ ดิฉันนางสุภาวดี คงไข่ศรี

(นางสุภาวดี คงไข่ศรี) สมาชิกฯ หมู่ที่ 10 ขอตั้งข้อสังเกตและสอบถามข้อสงสัยโครงการ

ในแผนงานอุตสาหกรรมและการโยธา เอกสารประกอบหน้าที่ 3 โครงการตามข้อ 8 และข้อ 9 ค่ะ ดูจากรายละเอียดแล้ว น่าจะซ้ำซ้อนหรือเปล่า เพราะบริเวณดังกล่าวยังคงมีอีกซอยหนึ่งซึ่งต้องการบรรจุเข้าไว้ในแผนพัฒนาท้องถิ่นฉบับนี้ด้วย

ประธาน ฯ - ดูจากรายละเอียดของโครงการแล้ว คงจะเป็นลักษณะเดียวกับ(นายถาวร ยอดกลิ่น) ถนนของหมู่ที่ 6 โครงการที่ 6 และโครงการที่ 7 คือให้มีการ บุกเบิกถนนขึ้นก่อน แล้วมาปรับปรุงซ่อมแซมอีกครั้งในภายหลัง

สมาชิกฯ - โครงการลำดับที่ 6 และ ลำดับที่ 7 ซึ่งเป็นพื้นที่หมู่ที่ 6 นั้น

(นายอรัญ ชูปาน) ถูกต้องแล้วครับ คือให้ทำการบุกเบิกทางก่อนแล้วต่อไปค่อย ปรับปรุง ให้เป็นรูปแบบที่ถาวรมากขึ้นครับ

ประธานฯ - โครงการลำดับที่ 8 และ ลำดับที่ 9 เป็นการบุกเบิกและ (นายถาวร ยอดกลิ่น) ปรับปรุง ถนนในพื้นที่หมู่ที่ 10 ขอให้ท่านสมาชิกฯ ได้ปรึกษา แก้ไขกับเจ้าหน้าที่รับผิดชอบนะครับ

- มีสมาชิกฯ ท่านอื่นจะอภิปรายหรือสอบถามข้อสงสัยอีกไหมครับ หากไม่มีแล้วผมขอปิดการอภิปรายนะครับ

- ขอให้ท่านเลขาฯ ตรวจสอบองค์ประชุมครับ จะได้ขอมติให้ความเห็นชอบต่อไปเลยนะครับ

-9-

- สมาชิกฯ ครบองค์ประชุมนะครับ ขอให้ท่านลงมตินะครับ

- สมาชิกฯ ท่านใดเห็นชอบให้เพิ่มเติมโครงการเพื่อบรรจุแผนพัฒนาท้องถิ่น ตามที่ท่านนายกฯ เสนอโปรดยกมือครับ

- สมาชิกฯ ท่านใดไม่ให้ความเห็นชอบ โปรดยกมือครับ

- ท่านใดงดออกเสียงครับ

ฯลฯ

**มติที่ประชุม** **- เห็นชอบร่างแผนพัฒนาท้องถิ่น (พ.ศ. 2566- 2570)**

**เพิ่มเติมครั้งที่ 1/2565 ด้วยคะแนนเสียงดังนี้**

- เห็นชอบ จำนวน 11 เสียง

- ไม่เห็นชอบ จำนวน 0 เสียง

- งดออกเสียง จำนวน 1 เสียง

- ไม่ออกเสียง จำนวน 0 เสียง

**ระเบียบวาระที่ 6** **เรื่องอื่นๆ**

นายกฯ - ท่านประธานและท่านสมาชิกฯ ครับ ถนนในพื้นที่ของเราที่

(นายสาโรจน์ บุญเรืองขาว) ได้รับความเสียหายจากอุทกภัยครั้งที่ผ่านมา ทางอำเภอใช้

งบประมาณซ่อมแซมรวมในครั้งนี้ 5 แสนกว่าบาท ขณะนี้กำลังดำเนินการซ่อมแซมอยู่มีทั้งหมด จำนวน 5 สาย คงจะแล้วเสร็จในเร็วๆ นี้

- ส่วนถนนสายอื่นๆ ก็จะดำเนินการซ่อมแซมให้แล้วเสร็จทั้งหมดก่อนจะถึงฤดูฝนในปีนี้

- งบเงินอุดหนุนเฉพาะกิจจากส่วนกลางในปีงบประมาณ พ.ศ. 2566 ได้รับการแจ้งจัดสรรมาแล้วจำนวน 2 สาย คือสายบ้านควนปันแต-ช่องหลวน ใช้งบประมาณ 9.7 ล้านบาท และสายเขากลาง หมู่ที่ 13 งบประมาณ 7.6 ล้านบาท

- สำหรับปีงบประมาณ พ.ศ. 2567 ได้แจ้งขอรับการอุดหนุน เงินอุดหนุนเฉพาะกิจจากส่วนกลาง เพื่อก่อสร้างถนนอีก 2 สาย จากบ้านช่องหลวน – ศูนย์เด็กฯ 1 สาย สายหมู่ที่ 5 – ท่าฉ้อ 1 สาย

- โครงการอบรมเพื่อพัฒนาศักยภาพบุคลากรของ อบต. ซึ่งกำหนดอบรมในวันที่ 2 และ 3 กันยายนนี้ ที่โรงแรมอลงกต รีสอร์ท อำเภอขนอม จังหวัดนครศรีธรรมราช ขอให้สมาชิกฯ ทุกท่านเข้าร่วมอบรมตามโครงการที่กำหนดนะครับ

ฯลฯ

ประธานฯ - ท่านสมาชิกสภาองค์การบริหารส่วนจังหวัดพัทลุง เขตอำเภอ(นายถาวร ยอดกลิ่น) ควนขนุน คุณสนิท เรืองเพชร ได้ให้เกียรติเข้าร่วมรับฟังการ

ประชุมด้วย ขอเชิญพูดคุยพบปะกับที่ประชุมด้วยครับ

**-10-**

ส.อบจ.พัทลุง - เรียนท่านประธานฯ ท่านนายกฯ รวมทั้งท่านสมาชิกฯ และ

(นายสนิท เรืองเพชร) ผู้เข้าร่วมประชุมทุกท่านครับ วันนี้ผมทราบว่าจะมีการประชุมสภา

อบต.ปันแต เพื่อพิจารณางบประมาณรายจ่ายประจำปี ในวาระที่ 2 และวาระที่ 3 ผมจึงได้ประสานขอเข้าร่วมรับฟังการประชุมด้วย เพื่อจะได้แจ้งข้อมูลการดำเนินการบริหารงานของ อบจ.พัทลุง ในส่วนที่เกี่ยวข้องกับพื้นที่ตำบลปันแต นะครับ

- ในปีงบประมาณ พ.ศ. 2565 ข้อบัญญัติงบประมาณของ อบจ. พัทลุง ผมก็ไม่สามารถประสานงบประมาณได้ เนื่องจากได้รับเลือกตั้งภายหลังประกาศใช้ข้อบัญญัติงบประมาณแล้ว แต่ก็ได้ประสานขอใช้งบอุดหนุนเฉพาะกิจมาได้ 28 กว่าล้านบาทมาก่อสร้างถนนสาย ควนขนุน-บ้านในไร่ ซึ่งดำเนินการเสร็จแล้วดังที่ทราบนะครับ

- สำหรับปีงบประมาณ พ.ศ. 2566 ขณะนี้อยู่ในระหว่างการพิจารณารับหลักการช่วงปลายเดือนก็จะได้พิจารณาวาระที่ 2 ที่ 3 เช่นกัน ปีงบประมาณ พ.ศ. 2566 อบจ.พัทลุง ตั้งงบประมาณรายจ่ายไว้ 500 ล้านบาท เป็นงบลงทุนประมาณ 117 ล้านบาท ในเขตรับผิดชอบของผมคือตำบลปันแต หนองพ้อ และโตนดด้วน ได้รับจัดสรรงบปี 66 เพื่อก่อสร้าง ถนน คสล. จำนวน 2 สาย คือ สายใสโดน-กองเกวียน พื้นที่ตำบลปันแต งบประมาณ 2 ล้านบาท กับถนนในเขตตำบลโตนดด้วน 1 สาย คือสายใสเหรียง ใช้งบประมาณ 4.8 ล้านบาท

ฯลฯ

สมาชิกฯ - เรียนท่านประธานฯ และผู้เข้าร่วมประชุมทุกท่านครับ ผมขอ

(นายปรีชา ขาวสังข์) ขอบคุณท่านสนิท เรืองเพชร สมาชิกฯ อบจ. ที่ได้ให้เกียรติ

เข้าร่วมประชุมพร้อมแจ้งข้อมูลความคืบหน้าของการบริหารงาน อบจ.พัทลุง ให้พวกเราได้ทราบ

- สำหรับเรื่องประสานการขอใช้ไฟฟ้าสำหรับครัวเรือนต่างๆ ผมจะประสานแจ้งท่าน ส.อบจ. สนิท เรืองเพชร อีกครั้ง เนื่องจากมีครัวเรือนราษฎรที่ใช้ไฟฟ้าอยู่แล้ว แต่มีความต้องการจะเปลี่ยนแปลงให้สามารถใช้กระแสไฟฟ้าได้อย่างสะดวกปลอดภัยยิ่งขึ้น กรณีนี้ผมจะให้ข้อมูลท่าน ส.อบจ. สนิท ช่วยดำเนินการให้ต่อไปนะครับ

- อีกเรื่องหนึ่งที่จะขอปรึกษากับท่านนายกฯ และท่าน ส.อบจ. สนิท คือ มีพี่น้องชาวบ้านสอบถามถึงความคืบหน้าในการก่อสร้างสะพานข้ามคลองบริเวณท่าฉ้อเชื่อมกับพื้นที่ตำบลแหลมโตนด ขณะนี้ในพื้นที่แหลมโตนดมีความพร้อมแล้วในเรื่องเกี่ยวกับการอุทิศที่ดินเป็นถนนเพื่อเชื่อมต่อสะพานนี้ แต่ไม่ทราบว่าในพื้นที่ตำบลปันแตของเรามีแนวทางที่จะดำเนินการเรื่องนี้อย่างไร จะดำเนินการบุกเบิกเส้นทางเพื่อเชื่อมกับสะพานดังกล่าวอย่างไร จะแล้วเสร็จเป็นรูปเป็นร่างเมื่อใด หรือ มีปัญหาอุปสรรคอะไรบ้าง

ฯลฯ

**-11-**

ประธานฯ - ครับ การพูดคุยหารือในระเบียบวาระเรื่องอื่นๆ นี้ก็มีประโยชน์(นายถาวร ยอดกลิ่น) หลายเรื่องนะครับ ขอให้ผู้เกี่ยวข้องนำไปพิจารณาต่อไปนะครับ

- การประชุมในวันนี้ก็แล้วเสร็จตามระเบียบวาระที่กำหนด นะครับ ขอขอบคุณผู้เข้าประชุมทุกท่านครับ ขอปิดการประชุมนะครับ

ปิดประชุมเวลา 15.10 น.

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต